“Umphefumulo” “Nomoya”—Kwamambala Atjho Ukuthini Amabizo La? - I-Web Site YaboFakazi BakaJehova EsemthethweniFUNDA NGELINYE ILIMI Acholi Afrikaans Albanian Amharic Arabic Armenian Assamese Ateso Australian Sign Language Aymara Bambara Baoule Basque Bengali Bicol Bislama Bissau Guinean Creole Boulou British Sign Language Bulgarian Cakchiquel (Central) Cambodian Catalan Cebuano Chichewa Chilean Sign Language Chin (Hakha) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chuukese Chuvash Cibemba Costa Rican Sign Language Croatian Czech Dangme Danish Drehu Dutch Ecuadorian Sign Language Efik English Estonian Ewe Faroese Fijian Filipino Sign Language Finnish Finnish Sign Language French Sign Language Frentji Ga Galician Garifuna Georgian German Sign Language Greek Greenlandic Guarani Gujarati Gun Guna Haitian Creole Hausa Hebrew Herero Hiligaynon Hindi Hiri Motu Hmong (White) Hungarian Hungarian Sign Language Iban Ibanag Icelandic Igbo Iloko Indonesian IsiNdebele Isoko Japanese Japanese Sign Language Jarimani Jula Kabyle Kalenjin Kannada Kazakh Kekchi Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kongo Konkani (Roman) Korean Korean Sign Language Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Laotian Latvian Lhukonzo Lingala Lithuanian Low German Luganda Lugbara Lunda Luo Luvale Macedonian Malagasy Malay Malayalam Maltese Mam Mapudungun Marathi Marshallese Mauritian Creole Maya Mazatec (Huautla) Mende Mexican Sign Language Mingrelian Miskito Mixe Mixtec (Guerrero) Mizo Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndau Ndebele (Zimbabwe) Ndonga Nepali Ngabere Ngangela Niuean Norwegian Nuer Nyaneka Nyungwe Nzema Oromo Ossetian Otetela Palauan Pangasinan Papiamento (Aruba) Papiamento (Curaçao) Paraguayan Sign Language Persian Peruvian Sign Language Polish Polish Sign Language Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Rarotongan Romanian Rotuman Runyankore Russian Russian Sign Language Rutoro Samoan Sango Saramaccan Sepedi Serbian Serbian (Roman) Sesotho (Lesotho) Seychelles Creole Shona Sidama Silozi Sinhala Slovak Slovenian Solomon Islands Pidgin Spanish Spanish Sign Language Sranantongo Swahili Swahili (Congo) Swati Swedish Tagalog Tahitian Tajiki Tamil Tandroy Tankarana Tarascan Tariyana Tatar Telugu Tetun Dili Thai Tiv Tlapanec Tojolabal Tok Pisin Tongan Totonac Tshiluba Tshwa Tsonga Tswana Turkish Turkmen Turkmen Tuvaluan Tuvinian Twi Tzeltal Tzotzil Uighur (Arabic) Uighur (Cyrillic) Ukrainian Umbundu Urdu Uruund Uzbek Uzbek (Roman) Valencian Venda Venezuelan Sign Language Vezo Vietnamese Wallisian Waray-Waray Wayuunaiki Welsh Wolaita Wolof Xhosa Yapese Yoruba Zande Zande Zapotec (Isthmus) Zapotec (Lachiguiri) Zimbabwe Sign Language Zulu otomi“Umphefumulo” “Nomoya”—Kwamambala Atjho Ukuthini Amabizo La?Newuzwa amabizo “umphefumulo” “nomoya,” khuyini eza emkhumbulwenakho? Abanengi bakholelwa bona amabizo la atjho okuthileko okungabonakaliko nokungafiko ngaphakathi kwethu. Bacabanga bona ekuhlongakaleni ingcenye engabonakaliko le emuntwini itjhiya umzimba yona iragele phambili iphila. Njengombana ifundiso le irhatjheke kangaka, abanengi bayarareka nebafunda bona lokho akusiyo ifundiso yeBhayibhili. Alo-ke, uyini umphefumulo, begodu uyini umoya ngokweLizwi lakaZimu?IBIZO “UMPHEFUMULO” INDLELA ELIBEREGISWA NGAYO EBHAYIBHILINIKokuthoma, cabanga ngebizo umphefumulo. Uzokukhumbula bona ekuthomeni iBhayibhili yatlolwa khulu ngesiHebheru nangesiGirigi. Nebatlola ngomphefumulo, abatloli beBhayibhili baberegisa ibizo lesiHebheru elithi ne′phesh namtjhana ibizo lesiGirigi elithi psy·khe′. Amabizo la avela kuhle iinkhathi ezingaphezu kwama-800 eMitlolweni, begodu I-New World Translation iwatjhugulula ngendlela efanako ethi “umphefumulo.” Newuhlola indlela ibizo “umphefumulo” namtjhana “imiphefumulo” eliberegiswa ngayo eBhayibhilini, kuyakhanya bona ibizweli ngokusisekelo liqalise (1)ebantwini, (2)eenlwaneni, (3)ekuphileni komuntu namtjhana kwesilwana. Akhe sicabangele eminye imitlolo eveza imiqondo emithathu le.Abantu. “Eenkhathini zakaNuwa…abantu abambalwa, okutjho bona, imiphefumulo ebunane, baphuluka emanzini.” (1 KaPitrosi 3:20, NW ) Lapha ibizo elithi “imiphefumulo” ngokukhanyako litjho abantu—uNuwa, umkakhe, amadodanakhe amathathu nabafazi bawo. U-Eksodosi 16:16 ukhuluma ngeenqophiso ezanikelwa ama-Israyeli malungana nokudobha imana. Atjelwa: “Dobhani enye…ngokwesibalo semiphefumulo omunye nomunye wenu anayo etendeni lakhe.” Ngalokho imana abalidobhako gade lilingene isibalo sabantu komunye nomunye umndeni. Ezinye iimbonelo zeBhayibhili eziberegisa ibizo “umphefumulo” namtjhana “imiphefumulo” emuntwini namtjhana ebantwini zifumaneka kuGenesisi 46:18; Joshuwa 11:11; IZenzo 27:37; naKwebeRoma 13:1.Iinlwana. Emlandweni weBhayibhili wokubumba siyafunda: “UZimu waragela phambili wathi: ‘Amanzi awabe nemiphefumulo ephilako, neembunjwa eziphaphako ziphaphe ephasini loke nesibhakabhakeni.’ UZimu waragela phambili wathi: ‘Iphasi alibe nemiphefumulo ephilako ngemihlobo yayo, iinlwana ezifuywako, neelwana ezikhambako neembandana zephasi ngemihlobo yazo.’ Kwaba njalo.” (Genesisi 1:20, 24) Endabeni le, iimfesi, iinlwana ezifuywako, neembandana zemangweni kuqaliswe kizo ngebizo elilodwa—“umphefumulo.” Iinyoni nezinye iinlwana nazo zibizwa bona miphefumulo kuGenesisi 9:10; Lefitikosi 11:46; noNumeri 31:28.Ukuphila komuntu. Ngezinye iinkhathi ibizo “umphefumulo” litjho ukuphila komuntu. UJehova watjela uMosisi wathi: “Boke abantu egade bafuna umphefumulo wakho bahlongakele.” (Eksodosi 4:19) Amanaba kaMosisi gade afunani? Gade afuna ukubulala uMosisi. Esikhathini esingaphambili lokha uRaheli nekabeletha indodanakhe uBhenjamini, “umphefumulo wakhe waphuma (ngombana wafa).” (Genesisi 35:16-19) Ngesikhatheso uRaheli wafa. Cabangela godu amezwi kaJesu naka: “Mina ngingumelusi olungileko, ozimisele ukufela izimvu zakhe.” (Jwanisi 10:11) UJesu wanikela ngokuphila kwakhe [umphefumulo], ngebanga lesintu. Eendimeni zeBhayibhilezi, ibizo “umphefumulo” ngokukhanyako liqaliswe ekuphileni njengomuntu. Uzokufumana iimbonelo ezinengi ezinomkhumbulo webizo “umphefumulo” ku-1 AmaKhosi 17:17-23.Ukuragela phambili ufunda iLizwi lakaZimu kuzokutjengisa bona kiyo yoke iBhayibhili akukho lapho kufumaneka khona amabizo “ukungafi” namtjhana “ukuphila okungapheliko” bonyana kuhlobana nebizo “umphefumulo.” Kunalokho, iMitlolo ithi umphefumulo uyafa. (Ezekiyeli 18:4, 20) Ngalokho, iBhayibhili ibiza umuntu ofileko ngokobana “mphefumulo ofileko.”—Lefitikosi 21:11.INDLELA “UMOYA” OHLATHULULWA NGAYOKwanjesi, akhe siqale indlela iBhayibhili eberegisa ngayo ibizo “umoya.” Abanye abantu bacabanga bona “umoya” ngelinye nje ibizo “lomphefumulo.” Nokho, lokho akusilo iqiniso. IBhayibhili ikubeka ngokukhanyako bona “umoya” “nomphefumulo” kutjho izinto eembili ezingafaniko. Ngimuphi umehluko okhona emabizweni la?Abatloli beBhayibhili baberegisa ibizo lesiGirigi elithi pneu′ma nebatlola “ngomoya.” IMitlolo ngokwayo itjengisa bona atjho ukuthini amezwi la. Isibonelo, Amarhalani 104:30 athi: “[Jehova] nawuzithumela umoyakho [ru′ach], ziyabumbeka; uhlumisa kabutjha iphasi.” UJakobosi 2:26 uthi “umzimba newunganamoya [pneu′ma] ufile.” Endimeni le-ke, “umoya” uqalise kilokho okwenza umzimba uphile. Ngaphandle komoya, umzimba ufile. EBhayibhilini ibizo lesiHebheru ru′ach litjhugululwe bona “mamandla” namtjhana amandla wokuphila. Isibonelo, malungana noKukhulamungu wemihla kaNuwa, uZimu wathi: “Ngiletha ukukhulamungu wamanzi ephasini ukuqeda yoke inyama okukuyo amandla wokuphila [ru′ach] ngaphasi kwamazulu.” (Genesisi 6:17; 7:15, 22) Ngalokho-ke, “umoya” uqaliswe emandleni angabonakaliko (ithorwana yokuphila) eyenza bona zoke iimbunjwa ziphile.Umphefumulo nomoya yizinto ezingafaniko. Umzimba utlhoga umoya, njengombana nomrhatjho utlhoga igezi—bona uberege. Ukungezelela kilokhu, cabanga ngomrhatjho omncancani. Newufaka amabhethri emrhatjhweni omncancani bese uyawuvula, igezi esemabhethrini yenza bona umrhatjho ulile. Ngaphandle kwamabhethri, umrhatjho angekhe walila. Kunjalo-ke nangelinye ihlobo lomrhatjho newungakapalagwa egezini. Ngokufanako, umoya mamandla enza bona umzimbethu uphile. Njengegezi, umoya awunamazizo begodu awucabangi. Mamandla, ingasi umuntu. Kodwana ngaphandle komoya loyo, namtjhana amandla wokuphila, iimzimbethu iyafa.Akhuluma ngokufa komuntu, UMtjhumayeli 12:7 uthi: “Ithuli [lomzimbakhe] libuyela ehlabathini njengombana gade kunjalo begodu umoya ubuyela kuZimu weqiniso owawunikelako.” Lokha umoya namtjhana amandla wokuphila newutjhiya umzimba, umzimba uyafa begodu ubuyela lapho egade ukhona—ehlabathini. Ngokufanako namandla wokuphila abuyela lapho avela khona—kuZimu. (Jobhi 34:14, 15; AmaRhalani 36:9) Lokhu akutjho bona amandla wokuphila ngokunqophileko aya ezulwini. Kunalokho, kutjho bonyana emuntwini ofileko, nanyana ngiliphi ithemba lengomuso liyame kuJehova uZimu. Kunjengokungathi ukuphila kwakhe kusezandleni zakaZimu. Kungamandla kaZimu kwaphela umoya namtjhana amandla wokuphila, angabuyiselwa bona umuntu aphile godu.Kududuza kangangani ukwazi bona lokhu ngikho uZimu azokwenzela boke labo abaphumule “ngemalibeni”! (Jwanisi 5:28, 29) Ngesikhathi sevuko, uJehova uzokubumba umzimba omutjha womuntu olele ekufeni awubuyisele ekuphileni ngokufaka umoya namtjhana amandla wokuphila kiwo. Isikhathi sevuko sizokuletha ithabo elikhulu ebantwini.Nengabe uthanda ukufunda okungezelelekileko ngamabizo “umphefumulo” “nomoya” njengombana aberegiswe eBhayibhilini, uzokufumana imininingwana eqakathekileko encwajaneni ethi Kwenzekani Kithina Lapho Sifa? emakhasini-369-373 nemakhasini-377-382 wencwadi ethi Ukubonisana NgemiBhalo, [ezifumaneka ngesiZulu] ezigadangiswe boFakazi bakaJehova.
